**PÁLYÁZATI FELHÍVÁS**

A Szegedi Városkép és Piac Kft (továbbiakban: SZVP Kft) a 2024.05.16 és 2024. május 26. napja között megtartandó Szegedi Borfesztivál megnevezésű rendezvény reklámozása és népszerűsítése érdekében dalversenyt kíván rendezni, melyben az alábbi feltételek mellett lehet részt venni:

Pályázónak az általa írt és előadott zeneművet (szöveg és zene) legkésőbb 2024.05.15. napjáig kell eljuttatnia az SZVP Kft. borfesztivallegjobbdala@gmail.com e-mail címére, melyhez mellékelni kell aláírva „pdf” formátumban a jelen felhívás 1. számú mellékletét képező Adatkezelési tájékoztatót, valamint a 2. számú mellékletet képező „Felhasználási szerződés” megnevezésű szerződés aláírt példányát.

Pályázó a zenemű benyújtásával tudomásul veszi, hogy:

1. annak benyújtását követően a zeneművet az SZVP Kft jogosult – ingyenesen, bármilyen szerződési jogdíj megfizetése nélkül - nyilvánosságra hozni, a beküldött zeneművek között online felületen versenyt (szavazást) tartani 2024.05.16 és 25. napja között, továbbá a zeneműveket a Szegedi Borfesztivál népszerűsítése, reklámozása érdekében ingyenesen felhasználni,
2. A zeneművet az SZVP Kft az általa 2024. évben és azt követő négy évben szervezett illetve megtartandó adott évi borfesztiválokon és az adott években a rendezvények előtt lefolytatandó reklámkampányban a rendezvény népszerűsítése érdekében ingyenesen - bármilyen szerzői jogdíj megfizetése nélkül - és szabadon felhasználhatja,
3. Az ingyenes felhasználás kiterjed a zenemű nyilvánosságra hozatalához a zenemű SZVP Kft részére történő beérkezésétől a rendezvényvények helyszínén és időtartama alatt,
4. Az ingyenes felhasználás kiterjed a zenemű kereskedelmi rádióban, közösségi médián és az SZVP honlapján történő nyilvánosságra hozatalára,
5. A zenemű reklámozási célból kerül az SZVP Kft részére elkészítésre annak érdekében, hogy az SZVP Kft az általa szervezett és megtartandó borfesztiválokat, mint rendezvényeket népszerűsítse.
6. A beküldött zenemű kapcsán az esetleges szerzői jogi jogsértésekért, büntetésekért a zeneművet beküldő felel és a zenemű beküldésével kijelenti, hogy az általa elkészített mű más szerző, előadó vagy jogtulajdonos szerzői vagy egyéb jogát nem sérti.
7. Pályázó szavatol azért, hogy a zenemű a saját egyéni-eredeti szellemi alkotása, és azért, hogy a művön nem áll fenn harmadik személynek olyan kizárólagos szerzői vagyoni/felhasználási joga, amely az SZVP Kft jogszerzését és felhasználását korlátozná vagy akadályozná.